ΓΡΑΠΤΗ ΕΡΩΤΗΣΗ E-2562/00

υποβολή: Andre Brie (GUE/NGL) προς την Επιτροπή

(28 Ιουλίου 2000)

Θέμα: Σεξουαλικός τουρισμός και παιδική πορνεία στα εξωτερικά σύνορα της ΕΕ προς την Τσεχία

Με βάση ανησυχητικές ειδήσεις, σύμφωνα με τις οποίες ο σεξουαλικός τουρισμός και η παιδική πορνεία αυξάνονται με σημαντικό ρυθμό στα γερμανοτσεχικά σύνορα

Εχονταςπόψη την έκθεση της βουλευτού Eva Klamt σχετικά με τηνλοποίηση των μέτρων για την καταπολέμηση του σεξουαλικού τουρισμού και της εκμετάλλευσης των παιδιών (έκθεση επί της ανακοινώσεως της Επιτροπής προς το Συμβούλιο, το Ευρωπαϊκό Κοινοβούλιο, την Κοινωνική και Οικονομική Επιτροπή και την Επιτροπή των Περιφερειών, COM(1999)262) θα επιθυμούσα να ρωτήσω την Επιτροπή:

1. ποιές συγκεκριμένες μελέτες έχουν πραγματοποιηθεί μέχρι σήμερα ώστε να μετρηθεί η πλήρης έκταση του σεξουαλικού τουρισμού και της παιδικής πορνείας στα γερμανοτσεχικά σύνορα;

2. ποια προγράμματα/σχέδια έχει θέσει σε εφαρμογή η ΕΕ για να ευαισθητοποιήσει την κοινή γνώμη και από τις δύο πλευρές των συνόρων;

3. ποια συγκεκριμένα προγράμματα και πρωτοβουλίες ενισχύονται από την ΕΕ με σκοπό τη βελτίωση των συνθηκών διαβίωσης των εκδιδομένων ατόμων στην συνοριακή περιοχή (Γερμανία-Τσεχία) και τον παρεμποδισμό της περιθωριοποίησής τους;

4. ποια συγκεκριμένα μέτρα προβλέπονται ή εφαρμόζονται για την επέκταση των διασυνοριακών δομών συνεργασίας στον κοινωνικό, ιατρικό και νομικό τομέα, ώστε π.χ. να ευαισθητοποιηθούν οι πόρνες και ο σχετικός κύκλος τους από πλευράςγιεινής ή να ενισχυθεί η συνεργασία μεταξύ τωνπηρεσιών καταστολής και των αρμόδιων πολιτικών φορέων;

5. ποια μέτρα έχουν ληφθεί ώστε να παροτρύνουν τηνποψήφιο προς ένταξη χώρα Τσεχία να καταπολεμήσει με μεγαλύτερη αποφασιστικότητα τον σεξουαλικό τουρισμό, την παιδική πορνεία και τη σωματεμπορία;

Απάντηση του κυρίου Vitorino εξ ονόματος της Επιτροπής

(13 Οκτωβρίου 2000)

Η Επιτροπή κατανοεί απόλυτα τις ανησυχίες του αξιότιμου μέλους του Κοινοβουλίου για το πρόβλημα του σεξουαλικού τουρισμού και της παιδικής πορνείας στα σύνορα της Ένωσης με την Τσεχία. Για το λόγο αυτό η Επιτροπή θα συνεχίσει τις προσπάθειες παροχής βοήθειας στις οργανώσεις συμπαράστασης των θυμάτων και τις πρωτοβουλίες καταπολέμησης και αποτροπής της εμπορίας ανθρώπων και της σεξουαλικής εκμετάλλευσης των παιδιών όπως είναι ο παιδικός σεξουαλικός τουρισμός και η παιδική πορνογραφία.

Πρώτον, πρέπει να αναφερθεί το πρόγραμμα ενθάρρυνσης και ανταλλαγών STOP. Το πρόγραμμα αυτό έχει στόχο τηνποστήριξη εκείνων οι οποίοι καταπολεμούν την σωματεμπορία και την σεξουαλική εκμετάλλευση των παιδιών, καθώς και τηνποστήριξη δράσεων όπου συμμετέχουν διάφορες οργανώσεις και οι αρμόδιες για τη επιβολή του νόμου αρχές της Τσεχίας. Για παράδειγμα αναφέρουμε την δράση το 1999 σχετικά με τις δυνατότητες εκπόνησης και ενίσχυσης προγραμμάτων συνεργασίας για την καταπολέμηση της εμπορίας γυναικών και μικρών κοριτσιών μεταξύ Γερμανίας, Τσεχίας και Ουκρανίας από την μία και τις δυνατότητες δημιουργίας μιας βάσης δεδομένων με εικόνες παιδικής πορνογραφίας από τη άλλη.

Από τηνιοθέτηση του προγράμματος STOP το 1996 και εντεύθεν, έχει παρατηρηθεί ότι αυξάνεται συνεχώς η συμμετοχή τωνποψήφιων χωρών (44 % κατά μέσο όρο). Πριν το τέλος του 2000 η Επιτροπή θαποβάλλει μια πρόταση ανανέωσης του προγράμματος, η οποία θα συνεχίσει να δίνει έμφαση στην συμμετοχή τωνποψηφίων χώρων σε σχετικές με το πρόγραμμα δραστηριότητες. Η Επιτροπή θα επιθυμούσε την διαρκή συμμετοχή της Τσεχίας και της Γερμανίας στις πρωτοβουλίες με επίκεντρο τον σεξουαλικό τουρισμό και την παιδική πορνεία.

Δεύτερον, όσον αφορά ειδικά την συνεργασία σχετικά με την επιβολή του νόμου, πρέπει να τονιστεί ο ρόλος της Europol για την καταπολέμηση της διασυνοριακής σεξουαλικής εκμετάλλευσης. Πρόκειται για την συνεχή συνεργασία των αξιωματικών συνδέσμων των κρατών μελών. Επιπλέον είναι σαφές ότι οι μελλοντικές συμφωνίες συνεργασίας με τιςποψήφιες χώρες θα βελτιώσουν την συνεργασία και σε αυτό τον τομέα.

Τρίτον, πρέπει να αναφερθεί η πρωτοβουλία Δάφνη από την οποία προέκυψε το ομώνυμο πρόγραμμα. Το πρόγραμμα αυτό έχει ως στόχο την ευαισθητοποίηση της κοινής γνώμης σχετικά με την ευρέως διαδεδομένη και συνεχώς αυξανόμενη βία κατά των γυναικών και των παιδιών. Στο πρόγραμμα αυτό μπορούν να συμμετάσχουν πλέον και οργανωτές από τιςποψήφιες χώρες. Αυτή την στιγμή περισσότερες από 400 αιτήσεις για συνχρηματοδότηση είναι στο στάδιο της εξέτασης.

Τέταρτον, πρέπει να επισημανθεί η εκπόνηση νομοθετικών προτάσεων από την Επιτροπή σχετικά με την σωματεμπορία και την σεξουαλική εκμετάλλευση των παιδιών, στις οποίες δίνεται ιδιαίτερη σημασία στην παιδική πορνογραφία πουπάρχει στο διαδύκτιο. Αυτές οι προτάσεις περιλαμβάνουν επίσης αρκετά σημαντικά στοιχεία για τη καταπολέμηση του παιδικού σεξουαλικού τουρισμού. Μετά τηνιοθέτησή της η απόφαση θα αποτελεί μέρος του κεκτημένου και θα πρέπει επομένως να τεθεί σε εφαρμογή στιςποψήφιες χώρες.